
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 25 februarie 2009               

PL-x  22 /2009                     


AVIZ
asupra Proiectului de Lege pentru respingerea Ordonanţei de urgenţă a Guvernului nr.136/2008 privind stabilirea unor măsuri pentru salarizarea personalului din învăţământ în anul 2008
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu Proiectul de Lege pentru respingerea Ordonanţei de urgenţă a Guvernului nr.136/2008 privind stabilirea unor măsuri pentru salarizarea personalului din învăţământ în anul 2008, trimis cu adresa nr. PL x 22 din  2 februarie 2009 şi înregistrat cu nr. 31/90 din 03.02.2009.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat Proiectul de lege pentru respingerea Ordonanţei de urgenţă nr. 136/2008 privind stabilirea unor măsuri pentru salarizarea personalului din învăţământ în anul 2008, la data de 10 noiembrie 2008.
 Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 25 februarie 2009.
Proiectul de lege are ca obiect de reglementare unele măsuri pentru salarizarea personalului din învăţământ în anul 2008, vizând o creştere cu 9% a salariilor de bază faţă de salariile din luna septembrie 2008.
Dispoziţiile Legii nr. 136/2008 privind stabilirea unor măsuri pentru salarizarea personalului din învăţământ în anul 2008 au fost declarate neconstituţionale prin Decizia Curţii Constituţionale nr. 1221 din 12 noiembrie 2008. 

Membrii comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr.1328/29.10.2008 şi punctul de vedere al Guvernului care nu susţine adoptarea acestei iniţiative legislative, transmis cu adresa nr. 460 DRP din 02.02.2009.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă  în forma adoptată de Senat a acestei iniţiative legislative.

În raport de obiectul şi conţinutul reglementării,  proiectul de lege  face parte din categoria legilor ordinare. 

                                 PREŞEDINTE,                        SECRETAR,

                                   Daniel BUDA              Gabriel ANDRONACHE
Consilier, Paul Şerban

